《参政大资张公挽诗二首 其二》
宋代·刘一止

塞垒烽初息，留都倚重臣。奸骄阴夺气，政化本如春。

待得中兴旦，宁论独病身。空馀门下士，悲恨不胜陈。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。